Държавен вестник, бр. 11, 2013 г., стр. 113

БРОЙ  11	
Д Ъ Р Ж А В Е Н  В Е С Т Н И К 	
СТР.  113  
ЗАБЕЛЕЖКА: 
При анамнеза от страна на пациента за алергия се извършва задължителна консултация с лекар със спе-
циалност по анестезиология или клинична алергология.
ІІ. ИНДИКАЦИИ ЗА ХОСПИТАЛИЗАЦИЯ И ЛЕЧЕНИЕ
1. ИНДИКАЦИИ ЗА ХОСПИТАЛИЗАЦИЯ.
· пациенти, подлежащи на хирургично лечение, класифицирани пo TNM системата, като Т1-2, N0, M0, без 
наличие на регионални или отдалечени метастази, лекувани или не преди това с лъчелечение /химиотерапия 
или подлежащи на такова следоперативно;
· пациенти с напреднали туморни процеси (Т3 N0 M0, T4 N0 M0) и/или при наличие на метастази – кли-
ничната пътека се изпълнява в онкохирургична клиника/отделение в специализираната онкологична мрежа.
· При пациенти над 18 год. възраст за доброкачествените новообразувания се изисква резултат от хисто-
логично изследване, доказващ следните диагнози: хемангиом, лимфангиом, атером, фибром, липом, хигром 
с размер на новообразуванието не по-малък от 4 см.
Пациентите с новооткрито онкологично заболяване, задължително се консултират от Онкологичен коми-
тет, осигурен от лечебното заведение чрез договор.
2. ДИАГНОСТИЧНО-ЛЕЧЕБЕН АЛГОРИТЪМ. 
	
ДИАГНОСТИЧНО-ЛЕЧЕБНИЯТ АЛГОРИТЪМ В ПОСОЧЕНИТЕ ВАРИАЦИИ И ВЪЗМОЖ-
НОСТИ Е ЗАДЪЛЖИТЕЛЕН ЗА ИЗПЪЛНЕНИЕ И ОПРЕДЕЛЯ ПАКЕТА ОТ БОЛНИЧНИ ЗДРАВНИ 
ДЕЙНОСТИ, КОИТО СЕ ЗАПЛАЩАТ ПО ТАЗИ КЛИНИЧНА ПЪТЕКА.
При подготовка на пациента в лечебното заведение и определяне на клиничния му статус и стадиране на 
туморния процес, се извършва:
1. Вземане на биологичен материал за изследвания в първите 24 часа от хоспитализацията.
2. Образни изследвания – за определяне обема и разпространението на онкологичното заболяване (рент-
ген, ехография, магнитнорезонансна томография и други) – до 48 часа от началото на хоспитализацията.
Лечение
Провежда се ексцизия на тумора с достатъчна защитна зона от клинично здрави тъкани, чиито размер 
зависи от обема и вида на първичния тумор. 
При необходимост, се прилагат локални хемостатици. 
При невъзможно първично затваряне на оперативната рана, е необходимо реконструктивно възстановя-
ване на кожния дефект. 
ПРИ ЛЕЧЕНИЕ ПО КЛИНИЧНАТА ПЪТЕКА, ЛЕЧЕБНОТО ЗАВЕДЕНИЕ Е ДЛЪЖНО ДА ОСИГУРЯ-
ВА СПАЗВАНЕТО ПРАВАТА НА ПАЦИЕНТА, УСТАНОВЕНИ В ЗАКОНА ЗА ЗДРАВЕТО. 
ПРАВАТА НА ПАЦИЕНТА СЕ УПРАЖНЯВАТ ПРИ СПАЗВАНЕ НА ПРАВИЛНИКА ЗА УСТРОЙСТВО-
ТО, ДЕЙНОСТТА И ВЪТРЕШНИЯ РЕД НА ЛЕЧЕБНОТО ЗАВЕДЕНИЕ.
3. ПОСТАВЯНЕ НА ОКОНЧАТЕЛНА ДИАГНОЗА.
Окончателната диагноза се поставя след хистологично изследване и патоморфологична диагноза на тумо-
ра, с посочване степента на малигненост. 
Определя се клиничният стадий на онкологичното заболяване по TNM системата, съгласно медицински 
стандарти по онкология.
При хистологичното потвърждаване на злокачественото заболяване се изпраща „Бързо известие“ за онко-
логично болен в съответния диспансер за онкологични заболявания по постоянно местоживеене на пациента. 
При пациенти над 18-год. възраст за доброкачествените новообразувания се изисква резултат от хисто-
логично изследване, доказващ следните диагнози: хемангиом, лимфангиом, атером, фибром, липом, хигром с 
размер на новообразуванието не по-малък от 4 см.
4. ДЕХОСПИТАЛИЗАЦИЯ И ОПРЕДЕЛЯНЕ НА СЛЕДБОЛНИЧЕН РЕЖИМ.
Медицински критерии за дехоспитализация:
– първично (вторично) зарастваща оперативна рана, неизискваща ежедневно третиране в болнични ус-
ловия; 
– липса на фебрилитет през последните 24 часа; 
– липса на значими субективни оплаквания.
Довършване на лечебния процес и проследяване
В цената на клиничната пътека влизат до два контролни прегледа при явяване на пациента в рамките на 
един месец след изписване и задължително записани в епикризата. 
Контролните прегледи след изписване на пациента се отразяват в специален дневник/журнал за прегледи, 
който се съхранява в диагностично-консултативния блок на лечебното заведение – изпълнител на болнична 
помощ. 
При диагноза включена в Наредбата за диспансеризация, пациентът се насочва за диспансерно наблюде-
ние, съгласно изискванията на същата. Диспансеризацията на злокачествените заболявания се провежда само 
в ЛЗБП и в КОЦ, като обемът и честотата на дейностите по диспансерно наблюдение са съгласно заложения 
алгоритъм в Наредба № 40 от 2004.
5. МЕДИЦИНСКА ЕКСПЕРТИЗА НА РАБОТОСПОСОБНОСТТА – извършва се съгласно Наредба за 
медицинската експертиза на работоспособността.
ІІІ. ДОКУМЕНТИРАНЕ НА ДЕЙНОСТИТЕ ПО КЛИНИЧНАТА ПЪТЕКА
1. ХОСПИТАЛИЗАЦИЯТА НА ПАЦИЕНТА се документира в „История на заболяването“ (ИЗ) и в част ІІ 
на „Направление за хоспитализация“, бл.МЗ – НЗОК №7.